24મી ફેબ્રુઆરીએ ગ્રેટર નોઇડાના વાઇએમસીએ ક્લબમાં યોજાયેલા સામૂહિક લગ્નમાં 66 યુવક-યુવતીઓ પરણ્યા હતા. એનબીટીએ પરણિતોની તપાસ કરી ત્યારે ચોંકાવનારી બાબત સામે આવી હતી. દનકૌર પાસે ચીતી-નંગલામાં 11 દંપત્તિએ ડમી લગ્ન કર્યાં હોવાનું સામે આવ્યું છે. જેમાં એક શખ્સ તો એવો છે જે ગ્રેટર નોઇડાની એક મલ્ટિનેશનલ કંપનીમાં કામ કરી રહ્યો છે અને બે બાળકોનો પિતા પણ છે. 6 વર્ષ પહેલાં આ શખ્સના લગ્ન થયાં હતાં. સામૂહિક લગ્ન સમયે વિનિત અને રવિન્દ્રના બાળકો પણ ત્યાં જ હાજર હતાં. પૂછવા પર તેમણે તેમના પિતાનું નામ પણ જણાવ્યું. રવિન્દ્રના મોટા દિકરાની ઉંમર 10 વર્ષ છે. 12 વર્ષ પહેલાં તેના લગ્ન થયાં હતાં છતાં પૈસાની લાલચમાં ફરી વખત લગ્ન કરવા પહોંચી ગયો હતો.